Σας ενημερώνουμε ότι σύμφωνα με τις αρ.πρ. 108390/Ε1/ 21-08-2020 οδηγίες του Υπουργείου Παιδείας και Θρησκευμάτων, η ανάληψη υπηρεσίας των αναπληρωτών, ωρομίσθιων εκπαιδευτικών και μελών ΕΕΠ-ΕΒΠ που θα προσληφθούν για το σχολικό έτος 2020-2021 θα γίνεται απευθείας στη σχολική μονάδα τοποθέτησής τους. Ως εκ τούτου, οι αναπληρωτές εκπαιδευτικοί παρακαλούνται για την άμεση συγκέντρωση όλων των απαραίτητων στοιχείων/εγγράφων/παραστατικών/δικαιολογητικών, προκειμένου η Υπηρεσία μας, ως οφείλει, να προβεί αμελλητί στην ανάρτηση των συμβάσεων εργασίας στο διαδίκτυο (Διαύγεια), καθώς και στην αναγγελία των σχετικών προσλήψεων στο πληροφοριακό σύστημα «ΕΡΓΑΝΗ» του Υπουργείου Εργασίας και Κοινωνικών Υποθέσεων την ημέρα της ανάληψης υπηρεσίας τους. Πιο συγκεκριμένα, θα πρέπει την ημέρα ανάληψης υπηρεσίας του εκάστοτε αναπληρωτή/αναπληρώτριας να κατατεθούν στο σχολείο:

1. Τα ατομικά στοιχεία, η αναφορά ανάληψης καθώς και η υπεύθυνη δήλωση των αναπληρωτών εκπαιδευτικών (παρέχονται από τη σχολική μονάδα)
2. Αίτηση αναγνώρισης μεταπτυχιακού / διδακτορικού και φωτοαντίγραφα αυτών, (εφόσον διαθέτουν ) (παρέχεται από τη σχολική μονάδα)
3. Αίτηση αναγνώρισης προϋπηρεσίας με το πλήθος των προϋπηρεσιών σε φωτοαντίγραφα (παρέχεται από την σχολική μονάδα)
4. Φωτοτυπία ταυτότητας
5. Φωτοτυπία πτυχίου
6. Πρόσφατο (έως 6 μηνών) πιστοποιητικό οικογενειακής κατάστασης (ΜΟΝΟ για τους έγγαμους με τέκνα)
7. Πιστοποιητικό στρατολογίας (φωτοαντίγραφο)
8. ΠΡΩΤΟΤΥΠΗ ιατρική βεβαίωση από παθολόγο και ψυχίατρο ότι είναι ικανοί για εκπαιδευτικό έργο
9. ΑΦΜ (απλή εκτύπωση των στοιχείων τους από τη σελίδα ΤΑΧΙS ή φωτοαντίγραφο «Βεβαίωση απόδοσης ΑΦΜ» το οποίο τους έχει δοθεί από την εφορία
10. Έγγραφο από το ΙΚΑ το οποίο ονομάζεται «Βεβαίωση απογραφής άμεσα ασφαλισμένου» και δείχνει τον αριθμό ΑΜΚΑ και ΑΜΙΚΑ που χρειαζόμαστε άμεσα για τη μισθοδοσία (σε περίπτωση που δεν υπάρχει διαθέσιμο ο/η εκπαιδευτικός θα πρέπει να το καταθέσει εντός των προσεχών ημερών και έως τότε να προσκομίσει κάποιο άλλο αποδεικτικό αυτών των στοιχείων)
11. Φωτοτυπία της πρώτης σελίδας του βιβλιαρίου τραπέζης όπου θα αναγράφεται καθαρά το ΙΒΑΝ και ο αναπληρωτής θα είναι ο πρώτος δικαιούχος (για αναπληρωτές ΕΣΠΑ είναι απαραίτητος λογαριασμός της Εθνικής Τράπεζας)
12. Αναλυτική κατάσταση ενσήμων-εκτύπωση προς τρίτους (του τρέχοντος έτους).
13. Πιστοποιητικό αναπηρίας ή πολυτέκνων (εφόσον υπάρχουν)

Οι αναπληρωτές εκπαιδευτικοί παρακαλείστε να συμπληρώσετε και να μας αποστείλετε με e-mail ( mail@dide.ioa.sch.gr) ή φαξ ( 26510 65022):

1. δελτίο απογραφής αναπληρωτή (θα ακολουθήσουν αύριο σχετικές οδηγίες σε νεότερη ανακοίνωση όπου θα επισυνάπτεται το δελτίο που θα πρέπει να συμπληρώσετε ανάλογα με το πρόγραμμα με το οποίο έχετε προσληφθεί)
2. δήλωση προτίμησης περιοχών που θα ακολουθήσει σε νεότερη ανακοίνωση, η οποία θα περιλαμβάνει τα λειτουργικά κενά που έχουν προκύψει.

Για οποιαδήποτε απορία ή πρόβλημα προκύψει, καλέστε μας στο 26510 54416 (Γιαννοπούλου Κλαίρη) και 26510 54419 (Χατζή Βίκη). Σας ευχαριστούμε πολύ εκ των προτέρων για τη συνεργασία.